钦定古今图书集成/明伦汇编/官常典/第585卷 > 《方镇表序》同前
## 钦定古今图书集成/明伦汇编/官常典/第585卷 > 《方镇表序》同前

高祖、太宗之制，兵列府以居外，将列卫以居内，有事
则将以征伐，事已各解而去。兵者，将之事也，使得以
用，而不得以有之。及其晚也，土地之广，人民之众，城
池之固，器甲之利，举而予之。何虑于其始也深，而易
于其后也忽，如此之异哉？岂其弊有渐，驯而致之势
有不得已而然哉？方镇之患，始也各专其地以自世，
“既则迫于利害之谋，故其喜则连衡而叛上，怒则以
力而相并，又其甚则起而弱王室。唐自中世以后，收
功弭乱，虽常倚镇兵，而其亡也亦终以此，可不戒哉！”
作《方镇表》。